245 
tydelige Længde og fulde Udvikling i Løbet af faa Dage. 
Det er let ved første Øiekast at see, hvor vidt en Rod er 
fremskreden i Udvikling: Roden har nemlig, medens den er 
ifærd med at voxe ud, en forholdsviis betydelig Tykkelse 
og en frisk guulagtig Farve (afseet fra det røde Punkt i 
Spidsen); saasnart den har naaet sin fulde Udvikling, an- 
tager den derimod en mørkere, brunlig Farve. Man seer da 
først, at der er dannet fire brune Længdestriber, der efter- 
haanden blive bredere og bredere, og snart har hele Epi- 
dermis, Rodhaarene indbefattet, den samme Farve, medens 
samtidigt det røde Vegetationspunkt forsvinder. Roden 
skrumper nu ogsaa snart ind i hele sin Længde, bliver tynd 
og slap og danner fra nu af kun et unyttigt Vedhæng paa 
Planten; dens Basis trykkes snart sammen af de nye frem- 
brydende Birødder, men den vedbliver dog i Reglen, idet- 
mindste paa de mere udviklede Planter, hvor Rødderne ere 
kraftigere og fastere, at blive hængende ved Planten, og 
denne Omstændighed bidrager ogsaa til at Rodknippet hurtigt 
antager temmelig store Dimensioner (Fig. 4). 
Det^maa endnu bemærkes, at Rødderne typisk ere ganske 
ugrenede; kun naar de tilfældigt blive beskadigede, kunne de 
udvikle et større eller mindre Antal Sidegrene (Birødder af 
anden Orden), der iøvrigt frembyde ganske samme Bygning 
som Birødderne af første Orden. 
Medens det grundstillede Rodknippe udvikler sig paa 
denne Maade, viser der sig i længere Tid ingen væsentlige 
Forandringer hos Plantens øvrige Organer; den hypokotyle 
Axe og Kotyledonerne tiltage blot betydeligt i Størrelse, 
hvilken Væxt i de første fjorten Dage hovedsagelig synes at 
hidrøre fra en Udvikling af de allerede anlagte Celler. Først 
naar Rodknippet har naaet et forholdsviis betydeligt Omfang, 
begynder der at foregaae en Udvikling i en ny Retning, saa- 
ledes som det er fremstillet i Fig. 4. Forandringen bestaaer, 
som man vil see, deri, at den hypokotyle Axe (Fig. 4, ah) 
er begyndt at voxe stærkt i Tykkelse, saaledes at den 
danner en lille oval Knold. Samtidigt eller lidt senere 
